El 53% dels ciutadans consumeix sucs de fruita gairebé tots els dies | Consumer\nEl 53% dels ciutadans consumeix sucs de fruita gairebé tots els dies\nNomés un 22,4% dels espanyols sap distingir entre els diferents tipus de suc envasat\nEl 52,9% dels espanyols pren suc de fruites tots o gairebé tots els dies en la seva llar. L’Observatori del Consum i la Distribució Alimentària del Ministeri de Medi ambient i Mitjà Rural i Marí (MARM) destaca a més en un estudi realitzat en el mes de juliol, a través d’1.000 entrevistes i dues reunions de grup amb consumidors, que només un 0,2% dels espanyols no els consumeix mai.\nLa freqüència mitjana del consum és de 15 dies al mes, encara que disminueix conforme augmenta l’edat dels consumidors. També és més freqüent el consum de sucs entre les dones. Quant al criteri sobre la quantitat que s’ha de prendre, el 47,7% pensa que l’idoni són dos gots, enfront d’un 36,3% que opina que amb un got és suficient.\nEls principals moments del dia per al consum de sucs són el desdejuni, en primer lloc, i el berenar. La taronja és el sabor preferit per la majoria dels espanyols, sobretot, entre els qui consumeixen sucs de fruites naturals recentment espremuts, seguit per la pinya, especialment entre els qui consumeixen sucs envasats. Referent a això, el 35,2% dels enquestats només consumeix sucs naturals elaborats a casa, enfront d’un 17,6% que solament pren sucs envasats i un 47,2% que alterna els naturals i els envasaments.\nRespecte a la raó que s’assenyala per al consum d’aquests productes, la majoria destaca el sabor i el caràcter saludable dels sucs per les seves vitamines. Aquests criteris es mantenen tant per a sucs naturals recentment espremuts com per als envasaments. L’estudi del MARM també demostra un escàs coneixement sobre les diferències entre els diferents tipus de suc envasat, ja que només un 22,4% coneix en què consisteix un suc concentrat, un suc envasat i un nèctar de fruites.\nPer a l’adquisició de sucs envasats, el principal canal de compra és el supermercat i el brik és el format preferit pels consumidors. L’estudi també constata una satisfacció majoritària sobre la varietat de sucs, així com amb la col·locació i diferenciació d’aquests productes en els prestatges. Quant als etiquetatges, la majoria dels consumidors els consulten i es mostren satisfets amb les dades sobre dates de caducitat. La informació sobre la forma d’elaboració és la més difícil de trobar.\nenvasat frutas-ca saludable sucs


Global icon-chevron-right Espanya icon-chevron-right Barcelona icon-chevron-right Club Esportiu Mediterrani Regent Mendieta\nAlgun nedador o waterpolista a la sala? Al Medi són especialistes en aigua i es passarien tot el dia en remull. A les instal·lacions de Les Corts, al carrer del Regent Mendieta, es fan braçades des del 1976. Compten amb dues piscines interiors, una d’elles, espectacular, amb fins a 10 carrils on aprendre tots els secrets de la natació es farà encara més senzill. I la sala de màquines? Doncs ben equipada i amb vistes... a les piscines, evidentment!\nmediterrani1931.com Trucar 934 408 140


NATACIÓ JOAN PELEGRÍ : Dissabte 5 de juny tota la sincro del Pele a les Picornell. Us esperem !!!\nDissabte 5 de juny tota la sincro del Pele a les Picornell. Us esperem !!!\nNomés una vegada a l'any tenim la oportunitat de veure totes les nostres sirenes juntes i reunides amb les seves entrenadores mostrant-nos les coreografies treballades durant la temporada i.... en aquesta ocasió la cita és el proper dissabte 5 de juny a les Piscines Bernat Picornell. Allà podrem gaudir de l'exhibició de rutines del Consell de l'Esport Escolar de Barcelona. El CNJP participa amb tots els seus equips que són 7 i ho fa segons l'ordre de sortida que podeu consultar aquí.\nAquesta exhibició comença a les 16'30h i ballaran 45 equips. Tots hi esteu convidats a veure l'exhibició, val la pena apreciar la feina feta i sobretot aplaudir i encoratjar les nostres nedadores des de la grada.\nI després.... EL SOPAR DE FI DE TEMPORADA DEL CNJP al que tots els nedadors i nedadores del club hi esteu convidats (el preu del ticket per als acompanyants és de 15 eur, gratis per als menors de 4 anys).\nUs esperem a tots a les Piscines Picornell i us animem a fer un bon reportatge gràfic i/o de vídeo que després publicarem en aquest bloc.


"La plaça de l’Ajuntament de València serà emblema de la ciutat saludable amb espai per a les persones" | Valencia Extra\n«La recuperació de la plaça de l’Ajuntament per a vianants es du a terme amb un procés participatiu extens que compta amb la ciutadania. La primera fase d’esta intervenció ha implicat el desviament del trànsit rodat i la reordenació d’este espai que s’ha fet com un pas previ a la futura reforma urbanística. I esta actuació, que s’ha desenvolupat en el marc del projecte municipal “València, ciutat de places”, no s’ha improvisat. Es més, el projecte pel disseny final serà objecte d’un procés participatiu i un concurs d’idees per tal d’aconseguir un espai saludable i amable per a les persones». Així ho ha explicat hui l’alcalde de València, Joan Ribó, durant el Ple extraordinari que s’ha celebrat, a petició dels Grups Municipal Ciutadans, Partit Popular i Vox, «per a la paralització de les obres de conversió en zona de vianants provisional d’esta plaça».\nEn esta sessió, en què, segons les mesures de seguretat adequades, han participat els regidors i regidores presencialment i telemàticament, el primer edil també ha aclarit, davant una altra proposta dels grups de l’oposició «perquè l’Ajuntament adquirisca proves diagnòstiques de la COVID-19 i màscares, que «este govern municipal sempre seguirà les directrius de les autoritats sanitàries i en este moment, esta petició no té cap sentit des d’un punt de vista epidemiològic i no està avalada per cap autoritat sanitària».\n«Estem al segle XXI, el segle del cotxe va ser el passat », ha puntualitzat el primer edil, en recordar que durant els treballs de substitució de l’asfalt «sobre el qual, fins ara, circulaven i manaven els cotxes, per un altre, en què es posa en primer pla a les persones, s’ha trobat el sòl de pedra rodada per on circulava el tramvia». «I ara –ha continuat- hi ha un canvi de paradigmes a totes les ciutats europees, concebem la mobilitat d’una manera sostenible, apostem per fer-la compatible amb una ciutat saludable amb espais per a les persones, perquè els xiquets puguen jugar i els majors passejar».\nEn desestimar la moció, ha intervingut el regidor de Mobilitat Sostenible, Giuseppe Grezzi, qui ha donat compte de l’encàrrec directe per al disseny de la conversió en zona de vianants provisional de la plaça de l’Ajuntament. Ha assegurat que «València mereix i agraïx la conversió en zona de vianants de la plaça de l’Ajuntament», i ha aclarit que «els contractes que s’han dut a terme amb tal fi, sense problemes, perquè a este govern en termes de transparència no li guanya ningú».\nEls barris de Sant Llorenç i Benimaclet disposaran d’una tercera àrea de socialització canina\nCSIF insta a la Conselleria a traslladar la base del SAMU a l'Hospital General de València per a reduir el risc de contagi\nLa vacuna de la Covid-19 serà voluntària però es registraran a les persones que no vulguen


Informació sobre el procediment a seguir per fer la preinscripció del pròxim curs 2019/2020 | La Salle Tarragona\nInici › Notícies › Destacat › Informació sobre el procediment a seguir per fer la preinscripció del pròxim curs 2019/2020\nInformació sobre el procediment a seguir per fer la preinscripció del pròxim curs 2019/2020\nPublicat el 25 de març de 2019 per moderador a Destacat, Escola, ESO, Infantil, Notícies, Primària\nJa està disponible tota la informació relativa al procediment a seguir per fer la preinscripció del pròxim curs 2019/2020. Fent clic en els següent enllaços, podeu descarregar el calendari de la preinscripció i també les normes de preinscripció i matrícula.\nDes de La Salle Tarragona hem elaborat un document específic on trobareu tota la informació sobre els terminis i la documentació que cal presentar per formalitzar la preinscripció, un document que podeu descarregar fent clic aquí.\nDes del següent enllaç podreu descarregar el model de sol·licitud que cal presentar.\nDes de La Salle Tarragona estem a la vostra disposició per a resoldre qualsevol dubte o consulta que us pugui sorgir al respecte. Podeu posar-vos en contacte amb nosaltres trucant a la secretaria de l’escola al telèfon 977 21 86 00.\n‹ Una vintena d’alumnes participen en la XXIV prova Cangur Catalunya\nEls alumnes de 6è reflexionen sobre els riscos de les xarxes socials amb els Mossos d’Esquadra ›


Tai-txí | La Casa Elizalde\nHome Tallers Culturals Tai-txí\nHarmonitza cos, ment i esperit\nEl tai-txí és una antiga art marcial xinesa que comporta la pràctica d’exercicis senzills, suaus i relaxants, sincronitzant la respiració amb el moviment i la consciència corporal. Cal portar roba i calçat còmodes.\n· Activació energètica.\n· Treball d’articulacions, flexions i torsions.\n· Treball d’alineació de l’estructura corporal.\n· Pràctica de diverses sèries de Chi Kung, per a promoure l’activació i el refinament del Chí, entès aquest com a Energia Vital; i per a l’harmonització del sistema orgànic en general.\n· Treball en parella, anomenat Tui Shou, mans que escolten.\n· Pràctica de dues formes de Tai-txí, estil Yang, una de 10 moviments i una de 24 moviments.\n· Relaxació mental.\nRicard Fané. També practica Yi Chuan des de l’any 2012. Ha estudiat amb diversos professors dels quals vol destacar a, Tew Bunnag, Miquel Àngel Cabrer i Juanolo Gutierrez, entre d’altres. Ha participat en diversos tallers i seminaris formatius des de l’any 2000. És professor de Tai Txí des de l’any 2013, a Centres Cívics i Casals de Gent Gran de Barcelona i l’Hospitalet. Imparteix un taller de Tai Txí a l’associació de Fibromiàlgia de Barcelona (ACAF) des de l’any 2015.\nProfessor/a: Ricard Fané


La regidoria de Cultura, Tradicions i Festes presenta els resultats de l’estudi d’espectadors del Carnaval 2017\nL’estudi revela que la nit que registra major afluència d’espectadors del Carnaval és la de diumenge de Disbauxa amb 44.000 persones i detalla que en els dies de majors concentració d’actes de Carnaval arriben a Sitges unes 230.000 persones.\nLa regidoria de Cultura, Tradicions i Festes presenta els resultats de l’estudi elaborat per l’empresa BestFreeWiFi que determina el nombre d’espectadors que registra Sitges els dies de major concentració d’actes.\nLes dades s’obtenen de 3 sensors, el primer instal·lat a l’oficina de turisme, a la Plaça Eduard Maristany, i que permet saber el flux de persones que han arribat o han marxat amb tren. El segon sensor es va situar a la primera de les 44 carrosses i el tercer a la última, aquest dos sensors permeten saber la gent que està situada prop del recorregut de la rua. Els sensors detecten les persones a 100 metres a la rodona, que porten els mòbils amb el wi-fi obert, que són la gran majoria, i només els comptabilitza una sola vegada.\nL’estudi analitza l’afluència de públic que registra la rua infantil de diumenge, la rua de la disbauxa i la de l’extermini i determina que la rua que més espectadors registra és la de la rua de la disbauxa amb 44.000 visitants. També detalla que 97.000 persones han vist com a mínim una de les tres rues, de les quals el 94% han assistit només a una rua, el 5% a dues i l’1% a totes tres.\nPersones detectades durant les rues:\n‣ Rua infantil 26 matí: 25.720 assistents.\n‣ Rua Disbauxa 26 nit: 43.817 assistents\n‣ Rua Extermini 28 nit: 34.181 assistents\nLa regidora de Cultura, Tradicions i Festes, Rosa Tubau, explica que “les dades ens permeten saber la quantitat d’espectadors que es concentren al llarg del recorregut de les rues de la Disbauxa i de l’Extermini, i es constata que tenim una rua de la Disbauxa on es concentra un gran nombre de públic i un públic eminentment familiar, tal com es buscava amb l’avançament horari. També es confirma el canvi de tendències d’assistències a les rues de carnaval dels darrers anys on s’ha invertit l’afluència d’espectadors, de dimarts a diumenge. Aquest fet ja s’havia detectat tot i que no s’havia pogut quantificar”.\nL’estudi de la regidoria de Cultura, Tradicions i Festes indica que entre la rua infantil de diumenge, la de la disbauxa i la rua de l’extermini es registren un total de 230.000 persones.\nLes dades registrades per RENFE també constaten l’alta afluència de visitants el diumenge i la davallada de públic de dissabte a la nit.


La delegada del Govern, Gloria Calero, visita Carlet – RiberaTV\nLa delegada del Govern, Gloria Calero, ha visitat hui l’Ajuntament de Carlet, on ha mantingut una reunió de treball amb l’equip de govern, encapçalat per l’alcaldessa, M. Josep Ortega, per tractar els diferents episodis d’inseguretat ocorreguts a la població setmanes enrere.\nA la reunió, han assistit també el general de brigada de la Guàrdia Civil José Hermida Blanco, cap de la 6a zona de la Guàrdia Civil en la Comunitat Valenciana, el coronel Amador Escalada, cap de la Comandància de la Guàrdia Civil, el tinent cap del lloc principal del quarter de la Guàrdia Civil de Carlet, així com el cap de la Policia Local de la ciutat.\nEsta visita s’emmarca dins de les actuacions iniciades pel consistori la setmana passada, quan ja es van reunir amb la delegada del Govern en la Comunitat Valenciana, per tal de traslladar a les autoritats la preocupació pels fets ocorreguts en els últims temps a Carlet.\nTant la delegada del Govern com els alts càrrecs de la Guàrdia Civil han traslladat al consistori el seu compromís de col·laboració i de treballar de forma coordinada per tal de millorar la seguretat.\nL’alcaldessa, M. Josep Ortega, ha destacat “l’agraïment a la ràpida reacció i l’oferiment de col·laboració de Delegació de Govern així com la màxima coordinació amb les Forces i Cossos de Seguretat al seu càrrec amb el govern municipal”.\nEl treball colze a colze, amb implicació màxima de l’equip de govern i coordinació també amb els serveis socials i la policia local, ha de ser el que acabe transmetent seguretat a la ciutadania a Carlet.\nLa delegada del Govern, Gloria Calero, visita Carlet added by Ribera Televisió on 11 maig, 2021


Francesc Antich presenta aquest dilluns una nova iniciativa al Senat per paralitzar les prospeccions a la Mediterrània.\njuny 28 Francesc Antich presenta aquest dilluns una nova iniciativa al Senat per paralitzar les prospeccions a la Mediterrània.\nEl senador autonòmic del Grup Socialista Francesc Antich eleva una nova iniciativa amb l'objectiu últim de paralitzar tots els projectes de prospeccions a la recerca d'hidrocarburs previstos a l'entorn de les Illes Balears. Antich presentarà una moció al si de la comissió d'Indústria,\nEnergia i Turisme per que aquest òrgan del Senat pugui expressar "el seu rebuig a les prospeccions marines, previstes o en realització a la Mediterrània occidental" i que al mateix temps es pugui instar el Govern central a "la immediata paralització" de les activitats prospectives, d'acord amb el majoritari parer de la societat balear, segons es detalla a la iniciativa presentada.\nLa moció que presentarà Antich aquest dilluns es basa en el mateix text que ja va recollir la unanimitat del Ple del Parlament de les Illes Balears, en ser votada el passat 11 de febrer amb el consens de totes les formacions de la cambra balear en contra de les prospeccions a la recerca d'hidrocarburs.\nL'exposició de motius de la moció detalla que "existeix a les Illes Balears un sòlid consens sobre la necessitat de què no es duguin a terme aquestes prospeccions". El senador Antich es basa en els informes desfavorables a la recerca d'hidrocarburs en el mar Balear que ha signat la Comissió Balear de Medi Ambient, en una qüestió que ha suscitat un "enorme consens social" per aconseguir-ne la paralització.\nEl passat mes de maig Francesc Antich ja presentà una iniciativa al Senat, al Ple de la institució, amb la mateixa intenció de poder paralitzar les activitats de recerca i prospecció d'hidrocarburs en zones marines properes a les Illes Balears. En aquella ocasió els vots dels senadors del grup Popular varen fer decaure la proposta dels socialistes, tot i que quatre dels cinc senadors del PP de les Illes Balears van trencar la disciplina de vot del seu grup per alinear-se amb els partidaris del vet a les prospeccions.


La Biblioteca Comarcal de Gandesa\n/ La Biblioteca Comarcal de Gandesa\nLa Biblioteca Comarcal de Gandesa\t8 December 2007 · by Daniel Gil · in Biblioteques públiques Ahir vam passar mig matí a Gandesa. Hi vam anar a buscar vi per aquestes festes, i vam fer cap a la seu de la DO de la Terra Alta, a la Vinoteca (on es poden trobar tots els vins de denominació d’origen). I de camí, vam trobar-nos la nova Biblioteca Comarcal de Gandesa… nova, i buida des de la seua inauguració política “oficial”… Vaig aprofitar l’ocasió per a fer unes fotografies.\nTot l’àlbum a: http://www.flickr.com/photos/danielgil/sets/72157603404603242/\nEn fi, coses que no entendré mai…\nDora 9 December 2007 at 11:47 am · Reply →\nDe què t’estranyes?. Fa uns anys Gandesa va tenir un pavelló que el feia servir com a magatzem, i ara té una biblioteca buida, però és cap de comarca.\nSi vols veure una biblioteca plena, vine a Flix, que té servei de biblioteca de…, jo no recordo haver estat mai sense biblioteca, clar que Flix no és cap de comarca.\nYes, add me to your mailing list.\t← Curs: com organitzar activitats a les biblioteques\tLa Mediateca Sandro Penna →\tSocialSubscriu-te al nostre butlletí


Apartment Vershina Dombay Rússia - Ofertes d'hotels amb els MILLORS DESCOMPTES EN LÍNIA\nApartament 1 Habitació - Bany\nKarachaevskaya Ulitsa 60, Dombay, Dombay, Rússia, 369232 - Veure al mapa\nApartament 1 Habitació (One-Bedroom Apartment (Ground Floor))\nMés informació sobre Apartment Vershina\nSi el que està buscant és per un hotel ben situat a Dombay, no busqui més enllà de Apartment Vershina. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Vershina també ofereix moltes instal.lacions per enriquir la seva estada a Dombay. L'hotel ofereix accés a una gran gama de serveis, inclosos habitació familiar, restaurant, ascensor, bar.\nGaudiu de les comoditats d'alta gama com ara banyera hidromassatge, calefacció, escriptori, balcó/terrassa, insonorització per tal de relaxar-vos després d'un cansat dia. L'hotel ofereix meravelloses instal.lacions d'oci com esquí, equitació que faran de la vostra estada una experiència inoblidable. Les seves instal.lacions de primera i una situació excelent fan de Apartment Vershina la base perfecta per a gaudir de la seva estada a Dombay.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu Apartment Vershina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (188)Parelles (28)Viatgers en solitari (6)Famílies amb infants petits (103)Famílies amb infants grans (1)Grups (50)


Escaldes viu la festa de la parròquia\nActualitzada 16/06/2019 a les 07:56\n-'ESCALDES VIU LA FESTA DE LA PARRÒQUIA'\nNova jornada per celebrar la festa de la parròquia, amb actes durant tot el dia. A les 13.30, arròs de muntanya al parc de la Mola, després d’un matí de jocs en família i danses populars. A partir de les 16.30, a l’aparcament del Pouader, més jocs en família i els tallers temàtics de Crea Kids! i Juga i Juga, amb els jocs gegants i tradicionals. Per a infants i famílies. A les 16 hores, al parc de la Mola. Concert a càrrec de les Swing Girls. Un tribut a les millors cançons de les dècades dels anys quaranta, cinquanta i seixanta interpretades per un trio de cantants amb un look pin-up: Susanne Giorgi, Fanny Pérez i Mar Capdevila.


RECOMANACIONS SENSE ALGORITME: ELS INFLUENCERS DEL D'A! - D'A\nRECOMANACIONS SENSE ALGORITME: ELS INFLUENCERS DEL D’A!\nLoles Fanlo recomana Los lobos\n(Sotsdirectora del D’A Film Festival Barcelona)\nLos lobos és una pel·lícula petita en aparença, però gran en tot el que transmet. Dos germans viuen confinats en un petit apartament ruïnós mentre la seva mare surt cada dia a buscar-se la vida en una ciutat fronterera dels Estats Units, on han arribat buscant un futur millor. Les seves úniques armes per combatre l’avorriment i la por cap al desconegut són una gravadora de casset que utilitzen per aprendre anglès i comunicar-se amb la seva mare, una imaginació que els converteix en llops ninja que viuen mil i una aventures i una frase que repeteixen com un mantra: “I want to go Disney. One ticket, please”. Una pel·lícula entranyable, lluminosa i necessària amb la qual resulta impossible no empatitzar amb els seus petits protagonistes. [Més informació]\nI pels que no l’han vist, Somos Mari Pepa, del mateix director, també està disponible a Filmin. Una altra petita joia.\nDiana Santamaria recomana Roubaix, une lumière\n(Capricci Films, assessora de programació del D’A Film Festival Barcelona)\nL’última pel·lícula del cineasta francès Arnaud Desplechin, habitual del D’A Film Festival i presentada en la secció oficial del passat festival de Canes, és una història de llum, una llum que emergeix dels successos macabres que s’hi revelen. Després de Tres recuerdos de mi juventud, Desplechin torna a la seva ciutat natal, Roubaix, per construir aquest polar nocturn, humanista, lacònic, apassionant, basat en un cas real. Sara Forestier i Léa Seydoux mai ens havien brindat interpretacions tan precises, ni les seves mirades havien sigut tan fascinants. [Més informació]\nCarlos Losilla recomana els documentals en primera persona\n(Crític i teòric del cinema, assessor de programació del D’A Film Festival Barcelona)\nUn possible itinerari que jo recomanaria per recórrer el D’A d’enguany passa per la manera en què el documental travessa la vida de les persones. Per exemple, Actos de primavera, d’Adrián García Prado, o La educación sentimental, de Jorge Juárez, on els cineastes es filmen a si mateixos, al llarg del temps, per veure què els passa a les seves vides. Però també Andrey Tarkovsky. A Cinema Prayer o Aznavour by Charles (Le regard de Charles), al voltant de Charles Aznavour, que s’acosten a les figures en qüestió a través del material que ells mateixos ens van llegar. Diaris íntims, cròniques autobiogràfiques… Les possibilitats són moltes. I també les maneres de quedar fascinats pel que altres persones ens expliquen de les seves pròpies vides, aquestes històries alienes que ens ajuden a reconstruir les nostres.\nEulàlia Iglesias recomana Ivana the Terrible (i Amour fou)\n(Crítica i professora de cinema, assessora de programació del D’A Film Festival Barcelona)\nL’autoficció ha esdevingut un territori fèrtil per a directores i creadores televisives que troben en aquest format un espai on autorepresentar-se i plasmar una sèrie d’experiències en femení fins ara poc visibilitzades. Amb el seu segon llargmetratge, Ivana Mladenović conjura la crisi dels trenta-tants amb un punt de benvinguda autoparòdia. La cineasta torna al seu poble natal on es baralla amb la família, manté una aventura amb un noi molt més jove i atabala els metges per una afecció que ningú sap diagnosticar. Neuròtica i desvergonyida, la directora no cau tanmateix en el solipsisme i ofereix una repassada ben oportuna a qüestions com la distància poble-ciutat, la cultura moderna i la relativitat de la fama (el film també acull una de les últimes aparicions de la icònica estrella Anca Pop, que va morir en un accident de cotxe abans de l’estrena). I de retruc reflexiona, des d’aquest poble serbi a la riba del Danubi al costat de la frontera amb Romania, sobre la (im)possibilitat de la construcció d’un projecte comú europeu. [Més informació]\nI si se’m permet destacar almenys un títol de la imprescindible retrospectiva de Jessica Hausner, Amour fou du a terme una de les més rotundes ensulsiades de l’ideal romàntic, de morir per amor, mai vistes al cinema, a partir de desmitificar-ne una de les seves figures més representatives, l’escriptor Heinrich von Kleist. La protagonista, Henriette, s’agermana amb les altres antiheroïnes del cinema de Hausner en el fet de trobar-se atrapada per unes circumstàncies que no pot acabar de controlar en un film que excel·leix en aquesta tendència de la cultura austríaca de tenyir l’amor de negre a través de la ironia. [Més informació]\nXavi Arnaiz recomana This Is Not a Burial, It’s a Resurrection\n(Periodista, assessor de programació del D’A Film Festival Barcelona)\nResulta més que curiosa certa tendència del cinema actual a retratar petites comunitats en rebel·lió contra el sistema (l’any passat, per exemple, vam veure Bacurau o Los miserables). En aquest sentit, This Is Not a Burial, It’s a Resurrection té com a protagonista una dona de vuitanta anys que perd el seu fill, únic familiar que li quedava viu, a causa d’un accident laboral en una mina (és a dir, a causa del sistema); i el succés anirà seguit de l’amenaça del govern local de reubicar el petit poble on viu per tal de construir-hi una presa. Lemohang Jeremiah Mosese (que havia destacat ja amb Mother, I Am Suffocating. This Is My Last Film About You) traça així un film eminentment polític però gens pamfletari ubicat al seu país natal, Lesotho, que pren força gràcies a la seva impactant composició visual (amb ecos del cinema de Pedro Costa o Rita Azevedo Gomes), a una sonoritat a vegades propera al cinema de terror, i a una narració que es planteja explícitament com una faula rural al voltant del territori i de la comunitat, tot oferint una reflexió punyent sobre el progrés en mans del poder capitalista, és a dir, entès com una manera més de beneficiar els de sempre. [Més informació]\nÓskar Fernández recomana Homeward\n(Noucinemart, assessor de programació del D’A Film Festival Barcelona)\nDins de la secció Talents, m’agradaria recomanar l’estimable debut al llargmetratge del director ucraïnès Nariman Aliev. A Homeward, Mustafa, un home rígid, emprèn un viatge, fidel a les seves creences —home is where the heart is— per enterrar el seu fill, abatut en el conflicte que assola la seva terra d’origen, Crimea. L’acompanya el seu altre fill, Alim, per al qual la llar encara és un interrogant i el viatge una oportunitat inesperada per al despertar de la vida adulta. La relació paternofilial, distant fins llavors, aflorarà en totes direccions a mesura que se succeeixen els episodis de la seva particular odissea, en els quals el director aprofita per donar pinzellades de la seva visió sobre la immigració i la guerra. Una odissea a cor obert, camí cap a un punt sense retorn. [Més informació]\nTariq Porter recomana Algunas bestias\n(President de la Federació Catalana de Cineclubs, editor D’A Film Festival Barcelona)\nEl cinema xilè contemporani es troba en un moment dolç en l’àmbit creatiu; fa temps que no és tan sols un nom propi, i lluny queden els monopolis de Guzmán, Littin, Ruiz o Jodorowsky. Entre les seves noves veus ha irromput amb força Jorge Riquelme Serrano, autor d’Algunas bestias. El segon llargmetratge del director fa de mal recomanar: el clima insà que descriu esdevé tòxic i finalment irrespirable, difícil de suportar. Un cap de setmana en una petita illa remota del sud de Xile és el pretext perfecte per al desmembrament moral d’una família benestant, i el que al principi són indicis de podridura es converteix, amb el pas dels minuts, en un retrat visceral del més terrible de la societat transandina i la seva particular manera de convertir el poder en abús. Alfredo Castro i Paulina García encapçalen aquesta petita tragèdia que, com certes obres de Haneke o Pasolini, s’ha de veure amb consciència i precaució i que, lluny dels moments més perillosament efectistes, ofereix un discurs ple de clarobscurs reveladors sobre les patologies individuals i col·lectives que han assolat Llatinoamèrica i, en definitiva, tot el món. [Més informació]\nJoan Sala recomana Ghost Tropic\nUna bella peça d’orfebreria rodada en 70 mm i plena d’humanitat. Ghost Tropic obre una porta a l’esperança amb un microrelat profundament empàtic i solidari, ideal per a aquests temps tan incerts i infaustos. Cinema nocturn i silent en la millor de les seves versions que la converteix, probablement, en una de les propostes formalment més cuidades i concises de tot el festival. [Més informació]\nGerard Cassadó recomana El corazón rojo\nNo pot apreciar-se El corazón rojo si no és entenent-la com a part de l’evolució del cinema de Marc Ferrer, sens dubte un dels cineastes que millor ha sabut retratar l’aquí i ara de tota una generació i d’una ciutat, Barcelona, que és sempre decorat de les seves pel·lícules. Després d’aquell banc de proves que va ser Nos parecía importante (2016), i els excessos pop de La maldita primavera (2017), ja es detectava a Puta y amada (2018) un procés de maduració i melancòlica calma que es consolida en la seva nova pel·lícula. El corazón rojo és un migmetratge que troba en el D’A i en la figura de Louis Garrel dos elements mítics per a construir un relat que, de nou, gira al voltant dels encants i desencants de les relacions sentimentals. Seguim trobant les impureses que són marca de l’estil Ferrer: les interpretacions imperfectes, els diàlegs impostats convivint amb la naturalitat de la proposta, i aquesta predilecció underground que l’ha emparentat sempre amb l’Almodóvar de la Moguda o amb el cinema dels 5 QK’s, col·lectiu de cineastes queer dels anys vuitanta redescobert recentment, i reivindicat pel mateix Ferrer en el seu cicle de “Películas inmundas” del cinema Zumzeig. Però la principal novetat és que el pòsit que ara deixa El corazón rojo és agredolç, com escoltar avui Fresones Rebeldes, com si l’esperit de tots els amors que no vivim es manifestés, aquesta vegada, en forma de farsa. [Més informació]


Estètica Laia - Tractaments Corporals\nConsulta'ns i et assessorem del tractament que millor s'adapti a les teves necessitats.\nAnticel·lulítics & Reafirmants\nTractament Reafirmant: Abdomen, cames i braços.\nEl tractament revolucionari de Bruno Vassari de Yesoterapia, promet reduir fins a 3 cm des de la primera aplicació i obtenir resultats visibles des de la primera sessió.\n"La yesoterapia és una tècnica mil·lenària que té el seu origen en l'antic Egipte on ja s'utilitzaven emplastres de guix amb l'objectiu de nodrir, reafirmar i reduir els centímetres sobrants. Aquesta tècnica es basa en les propietats oclusives, modelantes i tensores del guix i és l'arma perfecta en tractaments reductors i anticel·lulítics, aconseguint resultats espectaculars d'una manera no invasiva ".\nD'una banda, gràcies al seu gran poder oclusiu, aconseguim optimitzar la penetració dels principis actius alhora que la seva acció tèrmica estimula la circulació i millora l'aspecte dels nòduls grassos. Tot això, unit a l'efecte tensor i modelant que genera el guix en assecar-se sobre la pell, ens asseguren uns resultats visibles i definitius des de la primera sessió. El guix utilitzat està especialment formulat per a l'ús cosmètic. D'aquesta manera s'eviten reaccions adverses sobre la pell proporcionant una aplicació segura i efectiva.\nGràcies a la seva consistència lleugera i el seu assecat ultra ràpid, el guix s'adapta perfectament als contorns corporals, creant un motlle personalitzat que provoca una remodelació de definitiva de la zona tractada.\nALGUES VERMELLES by Anubis - Drena, redueix la cel·lulitis i el greix generalitzada\nLa línia ALGUES VERMELLES ofereix resultats duradors i visibles des de les primeres aplicacions per tractar cel·lulitis edematosa i / o acumulació de greix generalitzada. Amb el complex exclusiu LIPOLIMIT FACTOR® i causa de l'acció sinèrgica dels seus components principals exerceix una acció focalitzada sobre les cèl·lules grasses, frena la lipogènesi i redueix significativament la cel·lulitis induint el procés de lipòlisi en l'adipòcit. Complementa l'activitat lipolítica amb una acció drenant, mobilitza els líquids retinguts afavorint la circulació de la sang i eliminant toxines. També exerceix un efecte tensor, aportant aminoàcids essencials que permeten recuperar l'estructura i entramat fibrós dels teixits ajudant a mantenir, reparar la força i resistència de la pell atenuant eficaçment l'efecte de pell de taronja.\nSessió 90 Minuts.\nINTEGRAL BODY TREATMENT: Anticel·lulític i Reafirmant by Casmara\nTractament integral corporal remodelant triple acció.\nActua contra la cel·lulitis i l'acumulació de greix, alhora que exerceix un efecte drenant i reafirmant, ajudant a redefinir la silueta i / o com a preventiu de l'aparició de greix. En una textura lleugera i delicada que combina una suma equilibrada de potents ingredients actius crema greixos i reafirmants perfectament combinats per ajudar-te a aconseguir una figura perfecta. Gràcies a la seva ràpida absorció després de la seva aplicació la pell queda amb una sensació no grassa i agradable.\nA 15 DIES SILUETA REMODELADA.\nA 28 DIES FINS -40% DE PELL DE TARONJA.\nD'1.5CM FINS 5CM MENYS DE CONTORN.\nSessió 70 Minuts.\nBenes fredes & Massatge\nLes benes fredes ja eren utilitzades pels egipcis per a la conservació dels cossos i el tractament d'algunes malalties.\nEfecte immediat de deshinchazón de cames i abdomen.\nEs produeix una combustió i mobilització del teixit adipós.\nEn disminuir la temperatura es millora la circulació i es produeix una contracció de la musculatura.\nAjuden a eliminar la cel·lulitis.\nAugmenta el metabolisme cel·lular.\nRedueix les estries.\nTenen una acció antiinflamatòria i ajuden a evitar vessaments.\nAjudar a cremar el greix, amb la qual cosa s'aconsegueix una pèrdua de pes.\nSessió 60 Minuts.


L’agonia de Síria avança cap al nord després de l’atemptat suïcida a la ciutat turca de Suruç\n651x366 CONFLICTE OBERT La mare del soldat turc Mehmet Yalcin Nane, mort durant l’enfrontament entre l’Estat Islàmic i l’exèrcit turc a la frontera amb Síria, plorant durant el funeral del seu fill ahir a la ciutat turca de Gaziantep. / BULENT KILIC / AFP CONFLICTE OBERT La mare del soldat turc Mehmet Yalcin Nane, mort durant l’enfrontament entre l’Estat Islàmic i l’exèrcit turc a la frontera amb Síria, plorant durant el funeral del seu fill ahir a la ciutat turca de Gaziantep. / BULENT KILIC / AFP\n“Si segueixes les mosques, trobaràs carn humana”. Aquestes dures paraules es van pronunciar en l’escena de l’atac suïcida perpetrat el 20 de juliol per un suposat terrorista de l’Estat Islàmic (EI) a Suruç, una ciutat fronterera entre Turquia i Síria. De ben segur les mosques van rondar entre les restes socarrades al jardí del centre cultural d’Amar, on 32 persones van ser assassinades i unes 100 van resultar ferides.\nL’autor de l’atac va ser identificat com a Seyh Abdurrahman Alagaoz, un home de 20 anys i natural de la província d’Adiyaman, situada en una regió de majoria kurda al sud-est de Turquia i principal niu de jihadistes. Tot i que els vincles de l’EI amb l’atemptat encara s’han de provar, si es confirmessin les conseqüències serien nefastes perquè es tractaria del primer gran atac del grup islàmic en territori turc. Així com augmentarien les tensions entre el govern islamista del president Recep Tayyip Erdogan i la minoria kurda, com ho demostra l’assassinat de dos policies turcs en mans de militants kurds com a “venjança” per l’atemptat de Suruç.\nL’aparició de les imatges dels cossos desmembrats a les xarxes socials va provocar violentes protestes en contra del govern. Les autoritats turques van reaccionar bloquejant temporalment l’accés a Twitter i van fer un crida per retirar tota mena de contingut ofensiu de les xarxes. Tanmateix els activistes afirmen que el veritable objectiu era impedir que els manifestants s’organitzessin a través d’internet.\nLa majoria de les víctimes de l’atemptat de Suruç van ser estudiants universitaris que van arribar d’arreu de Turquia per ajudar a construir una biblioteca i un parc infantil a Kobane. “Vaig recollir els seus braços i les seves cames”, afirma entre llàgrimes Yusuf Polat, un enginyer químic jubilat que formava part del grup.\nKobane s’ha erigit com el símbol de la resistència kurda. L’any passat la ciutat va ser gairebé destruïda quan els soldats de l’EI intentaven prendre el control a les milícies kurdes de Síria. Aquest any les milícies van reprendre el control de la ciutat amb el suport aeri dels Estats Units, tot i els constants atacs de l’EI.\nLa ciutat de Suruç era un objectiu atractiu per als islamistes perquè acull centenars de refugiats de Kobane i està governada pel Partit Democràtic del Poble (HDP), un partit prokurd que les passades eleccions va estripar la majoria parlamentària del partit d’Erdogan. Per a molts, les milícies kurdes a Síria són la franquícia de l’il·legalitzat Partit dels Treballadors del Kurdistan (PKK).\nA Sanliurfa, ciutat turca a pocs quilòmetres de la frontera amb Síria, Osmanb Baydemir, membre de l’HDP, afirma que el govern turc no ha fet gaire per aturar els jihadistes i que aquests “tornaran a atacar”. No és l’únic que ho pensa; d’altres creuen que el president turc dóna suport en secret a l’EI per sabotejar l’experiment d’autogovern kurd a Síria.\nTot i que Erdogan nega qualsevol agenda secreta, la negativa per decretar un dia de dol nacional per l’atemptat de Suruç ha provocat encara més consternació. Des que l’agost de l’any passat va ser escollit president ha endurit la seva política contra els kurds. Quan Kobane estava assetjada per l’EI va bloquejar l’abastiment de la ciutat des de Turquia. També va rebutjar un pla de pau acordat entre Abdullah Öcalan i el Partit de la Justícia i el Desenvolupament (AKP) al·legant que no estava informat. Membres del partit afirmen que Erdogan estaria disposat a enviar soldats a Síria per aturar les milícies kurdes.\nHauria d’estar temptejant els vots nacionalistes, i a l’espera de noves eleccions si l’AKP fracassa per formar govern. La seva política d’allunyar Turquia de la lluita contra l’EI podria estar motivada tant per l’aversió al nacionalisme kurd com al terrorisme jihadista. Si aquesta és l’estratègia, no està funcionant, com demostra l’atemptat suïcida de Suruç.


Errors en la indemnització d’un treballador – IMBgrup\nHome/Actualitat jurídica, Laboral/Errors en la indemnització d’un treballador\nQuines són les conseqüències previstes quan hi ha un error en la indemnització en el cas d’un acomiadament per causes objectives?\nEn un acomiadament objectiu, la llei l’obliga a posar a disposició de l’afectat la indemnització de 20 dies juntament amb la carta d’acomiadament, per tant, és en aquest moment quan l’empresa ha d’haver calculat la indemnització (encara que concedeixi un preavís de 15 dies). Però, si el càlcul de la indemnització no és correcte, l’acomiadament es declararà improcedent excepte si l’error és excusable. Per tant, què entenem per error excusable o inexcusable?\nEscassa quantia. Si l’error és d’escassa quantia i hi ha hagut bona fe (perquè l’error és aritmètic o hi ha discrepància sobre els conceptes a computar en el salari). Per exemple si:\nAbona 5.800 euros en lloc de 6.000 a un comercial que ha estat desplaçant-se i que a causa d’això ha percebut diferents conceptes variables en l’any (això pot generar petites diferències en el càlcul).\nLa diferència entre la indemnització abonada i la correcta és d’un 2,65% i l’error es produeix perquè no ha computat un concepte que no estava inclòs en la nòmina i l’abonament s’estava discutint davant els tribunals en el moment de calcular la indemnització.\nSi el càlcul de la indemnització és complex i això suposa que l’empresa hagi comès un error (sempre que la diferència sigui d’escassa quantia), també pot fer que l’error sigui excusable. Això passarà, per exemple, si el treballador cobra un bonus i l’empresa no ho computa correctament en la indemnització a causa de la complexitat del seu càlcul.\nSi els errors detectats són excusables, l’acomiadament no serà improcedent per l’error del càlcul, però la sentència sí que l’obligarà a pagar a l’afectat les diferències en l’import.\nAixò no obstant, si l’error es produeix sense que hi hagi cap justificació, o per voluntat de la seva empresa (si va poder i no ho va evitar), o si les diferències són substancials, aquest serà inexcusable. Això comportarà que l’acomiadament es declari improcedent. Vegem un exemple:\nSi va contractar a un empleat amb contracte temporal (fins i tot de pràctiques i de formació) i posteriorment el va transformar en indefinit, haurà de computar l’antiguitat des de la data del primer contracte. Si no ho fa, l’error serà inexcusable.\nPassarà el mateix si, a l’hora de determinar el salari del treballador a l’efecte de calcular la indemnització, agafa el net en lloc del brut.\nTambé hi haurà error inexcusable si el seu empleat percep salaris en espècie (de quantia determinada i sense complexitats en la seva valoració) i no els inclou en la indemnització.\nEn conclusió, si s’equivoca en el càlcul de la indemnització i aquest error és inexcusable, l’acomiadament es declararà improcedent. Això passarà si l’error es produeix per la seva pròpia voluntat o sense que hi hagi cap justificació.\nNova ampliació del termini de les mesures arrendatícies derivades de la crisi sanitària. 3 de febrer de 2021\nS’aprova la reforma de el Pla General de Comptabilitat i de el Reglament de desenvolupament de la Llei d’auditoria de comptes. 3 de febrer de 2021\nNoves mesures socials en defensa de l’ocupació (RDL 2/2021). 3 de febrer de 2021


La Unió Musical La Flamenca celebra el 10è Festival de guitarra de la Llagosta amb èxit de públic | La Llagosta informa\nAutor: Merche Salvat\nLa Unió Musical La Flamenca va celebrar dissabte passat el Festival de guitarra de la Llagosta La guitarra y el pueblo, que enguany arribava a les deu edicions. El recital, que va tenir lloc al Centre Cultural, va comptar amb prop de 220 persones de públic, una quarantena de guitarristes de l’entitat llagostenca i nombrosos artistes convidats.\nEls tres tipus de guitarra, la clàssica, la flamenca i l’elèctrica, van ser el tema d’aquesta edició. Així, els alumnes del mestre guitarrista Paco Garfia van centrar la primera part del festival en les peces de guitarra clàssica i moderna, tot repassant els compositors més destacats de cada modalitat. La segona part, en canvi, va estar dedicada íntegrament a la guitarra flamenca, tant en la seva versió solista com en la d’acompanyant de ball i cante, i va comptar amb la col·laboració de les entitats llagostenques Casa de Andalucía i Aires de Andalucía, i de la Asociación Cultural Andaluza de Granollers.\nPer commemorar el desè aniversari del festival, la Unió Musical La Flamenca va cedir als mateixos alumnes la presentació de cada interpretació, que va es va registrar prèviament en vídeo. A més, el mestre, Paco Garfia, va regalar a cadascun d’els músics un disc amb les peces enregistrades que han après al llarg del curs.


Un de cada quatre treballadors catalans té el seu currículum penjat a Internet ! directe!cat\ndirecte ! a La República. N. 4126. Dimarts, 22 de juny de 2021 04:06 h\nTecnologia Última actualització Dijous, 16 d'agost de 2007 05:00 h\nSegons l'estudi d'un portal de cerca de treball a la xarxa\nUn estudi de InfoJobs.net indica que un 24’3% de la població activa resident a Catalunya té el seu currículum vitae penjat a Internet, una dada que indica que cada cop més s'utilitzen les noves tecnologies per buscar feina. En aquest sentit, l'estudi destaca que en el darrer any un milió de nous usuaris s'han incorporat a les bosses de treball per Internet, com demostren l'increment dels registres al portal en qüestió.\nactriu, àngel guimerà, dictadura franquista, exili a perpetuïtat, garcía lorca, repatriació de despulles\nL'estudi d'Infojobs també indica que els mesos de juliol i agost són els millors per buscar una nova feina, ja que baixa la competència entre candidats, i molta gent no entra les seves dades. InfoJobs.net indica que, tot i la baixada de usuaris registrats continuant havent moltes ofertes, i en concret el juliol passat van haver-hi un 70% més que el 2006, unes 150.000.\nEl perfil dels candidats són gent jove, sense feina i interessats en el camp de l'administració d'empreses, segons l'estudi. La segona ocupació que es busca és l'atenció al client, el turisme i la restauració. Prop del 70% dels usuaris registrats tenen estudis superiors o formació professional, mentre que la resta tenen altres estudis menors. Un 47% acumulen entre 3 i 10 anys d'experiència professional.


Pas a pas: de setembre 2016\nPublicat per Carme a 21:35 Cap comentari: Enllaços a aquest missatge\nPublicat per Carme a 11:04 Cap comentari: Enllaços a aquest missatge\nPublicat per Carme a 22:07 Cap comentari: Enllaços a aquest missatge\nJa sé que ho he comentat altres cops, però prefereixo els llibres que m'expliquen tota una història i em resisteixo a llegir relats curts o, com és el cas, petites reflexions, però tot i això, com que en Baixauli em mereix molt respecte hi dedicat gairebé una estona cada vespre abans de dormir, a llegir una o dues de les aportacions que a mode de capítols confegeixen aquest llibre.\nA més a la qualitat literària de les publicacions, cal afegir la senzillesa eficaç dels dibuixos amb els que el propi autor il·lustra els relats.\nBé, no puc afegir res més, fora molt complex gosar a resumir ni una mínima part, però copio algunes de les frases que per un o altre motiu han captat més la meva atenció. Espero que us agradin tant que us animeu a llegir-lo sencer.\nNingú no és profeta:\nPerò que ningú no es desanime. La vida val molt la pena. No sols pels incomptables plaers quotidians que l’amenitzen, sinó també per aquella bellíssima obsessió que tenim per arribar més enllà del que apunten els nostres límits.\nEn tot cas, cada dia tinc més clar que el problema de la literatura, i de l’art en general, no rau en el que dius, sinó en la manera com ho dius. (...) Encara que sigui subtil, secret o recòndit. Sense conflicte, no hi ha literatura.\nCavall de trot infinit:\nEn una cosa coincidim tots: no tenim temps. Anem de bòlit, les hores del dia se’ns fan curtes i la distància entre el que volem fer i el que fem creix com més va més.\nLa lliçó de Bartleby:\nNo és lliure qui fa allò que li demana el cos, sinó qui fa el que decideix, a consciència, fer, per damunt de la pressió d’aquells tirans que són els instints i la vanitat.\nUna pregunta incòmoda:\nAl lector li agrada creure allò que llig.\nLa caixa infinita:\nAl cap dels anys acumulem objectes de procedències múltiples i amb intencions que, sovint, caduquen aviat; objectes que ens acompanyen muts, oblidats, en qualsevol racó de les habitacions que freqüentem. (...) Davant de la pèrdua, només ens queda la malenconia. O la escriptura.\nDiem “casa meua” i ens equivoquem. Un dia, pel motiu que siga, visitem un edifici que en una altra època ens fou familiar, que consideràvem nostre. (...) Diem “casa meua”, “el meu despatx”, el “meu lloc de treball”, i som ingenus. (...) Res no ens pertany, llevat de nosaltres. Tot ho tenim en préstec. Quasi tot el que ens envolta ens sobreviurà.\nAlgunes imatges de les meues ficcions provenen de somnis.\nBon any nou:\nSetembre és, sens dubte, un dels millors mesos de l’any, si no el millor.\nA mi em costa bastant, trobar un títol. Sol ser l’últim que faig, en un llibre o en un quadre. (...) Escriure és terapèutic, el foll que tens dins es desfoga en el paper i et deixa en pau.\nDiu molt, d’un, l’espai on treballa, diu més inclús que el seu habitatge.\nAl públic li agrada allò que és gratis: no para de veure pel·lícules i de llegir llibres pirates, però al públic se li’n foten les nostres presentacions de llibres, els nostres concerts, les nostres conferències o mítings. Passa de nosaltres. (...) Per a ser públic no cal gaire formació, n’hi ha prou de no badallar ni adormir-se mentre dura l’acte i de saber aplaudir quan toca.\nGelat de regalèssia:\nSóc mol més passejador que no escriptor o pintor. (...) Passejador i lector serien, si ho poguera triar, els meus oficis.\nPodeu trobar més comentaris a Fragments Personals


Tortell de Reis farcit de massapà | MassaMassa\n22 febrer, 2015 7 gener, 2017 ~ panyellam\nIngredients (màxim 6 raccions):\n50 g llet (vaca o vegetal)\n3 g llevat fresc (o 1 g de “Saf Instant” especial per masses dolces)\n50 g farina Proceli\n35 g suc taronja (25 g i 1/2 cullerada d’aigua d’atzahar)\nla pell ratllada de mitja taronja ((jo una rodanxa de taronja confitada triturada a la Thermomix)\nla pell ratllada de mitja llimona (vull provar posant la ratlladra tota de taronja i sense posar-ne de llimona, perque quedi més dolç)\n10-12 g llevat fresc (o 4 g de llevat “Saf Instant” especial per masses dolces)\n2 ous L (+1 per pinzellar)\n2 culleradetes de rom o brandy o anís\n2 culleradetes de vinagre (millor de poma)\n130 g de farina panificable Proceli (o les marques blanques panificables d’Alcampo, Carrefour o Hipercor)\n50 g farina de blat sarraí\n7 g o 2 culleradetes escasses psyllium\n3 g de goma xantana (últimament no en poso tant, només uns 2g)\n60 g sucre invertit + 25 g mel (vull provar posant més sucre, però hauré de decidir si el poso invertit, amb la qual cosa hauré de reduir líquids, o si el poso granulat)\n50 g mantega o margarina a temperatura ambient (jo mantega)\nMassapà fet a casa:\n35 g clara d’ou (anar-la afegint fins que quedi una pasta flexible)\nL’idea és afegir primer la major part dels líquids i després els sòlids. Excloem dels líquids el sucre invertit, la mel i la mantega o margarina per afegir-los al final del tot, per assegurar-nos la correcta barreja d’ingredients, de manera que el llevat pugui actuar sobre ells de forma adequada.\n1) Preparem el preferment esmicolant el llevat en la llet tèbia (però a menys de 40º) barrejant bé i afegint-hi la farina fins que quedi tot ben integrat. El preferment s’ha de fer al menys 3 hores abans de posar-se amb la massa de tortell. També es pot fer la nit abans, ficar-lo a la nevera i a l’endemà deixar-la a temperatura ambient abans d’utilitzar. Se sap que el preferment està a punt quant fent-ne una bola i ficant-la a un vas d’aigua, flota.\n2) Fem el suc de taronja i hi disolem el llevat.\n3) Si hem decidit fer servir taronja confitada en lloc de la ratlladura, triturem la taronja confitada\n4) Al recipient afegim, en aquest ordre: suc + llevat, ratlladura de taronja i llimona, ous, vinagre i rom-anís. Batem bé.\n5) Afegim farines + xantana + psyllium tamisats. Amassem de 3 a 5 minuts.\n6) Incorporem el preferment. Amassem uns 3 minuts i deixem reposar 3 més.\n7) Afegim sucre invertit + mel. Amassem uns 3 minuts més.\n8) Afegim la mantega o margarina a trossos petits. Seguim amassant uns 7 minuts més fins obtenir una massa totalment llisa i uniforme.\n9) Al mateix recipient, tapem bé i deixem a la nevera, així que ens oblidem de la massa fins el dia següent o inclús dos dies després. La massa es pot deixar reposar a temperatura ambient fins que dobli el seu volum, però el resultat final no és tan bo.\n10) Fem el massapà triturant l’ametlla amb el sucre i afegint clara d’ou fins que queda una massa flexible. L’emboliquem amb film transparent i el guardem també a la nevera.\n11) Passat el primer repòs, desgassifiquem la massa durant uns minuts, per treure les bombolles grans d’aire que podrien fer que el tortell no cresqués uniformement.\n12) Formem el tortell, amb la massa encara ben freda, sobre un paper de forn untat amb oli. També ens untem les mans amb oli. Fem com si fos fang. Sense pressa. Ha de quedar molt llis. Jo, com que el farceixo de massapà, faig un rectangle amb les mans mullades i poso un xurro gruixut de massapà tot al llarg del rectangle. Embolico el xurro amb la massa ajudant-me amb el paper. Després uneixo els extrems procurant que no es noti la unió. Hi poso el rei. Embadurno amb oli una plata per forn rodona d’uns 25 cms de diàmetere amb una flamera al mig, posada cap per avall i també ben untada amb oli. Hi diposito el tortell.\n13) Pinzellem amb ou per que no es ressequi i deixem que creixi fins que observem que, quan ha agafat volum, vol començar a obrir-se, però sense deixar que això passi!!! Si ens passem de crescuda el tortell perdrà volum i començarà a aplanar-se. Haurà sobrefermentat. Més val que fem de nou una bola i formem.\nJo el deixo créixer tapat en un lloc arresserat (és millor que la massa pugi sense ajudes, ja que tot el que creix ràpid també pot desinflar-se de pressa, i a més així puja més uniformement). Aquest procés pot durar entre 1 i 3 hores, segons la temperatura ambient. Amb la cuina calentona, amb una hora i mitja he tingut prou.\n14) Escalfem el forn a 180º ventilador 3D\n15) Pinzellem amb ou de nou (suaument), i decorem al gust (sucre glas, ametlles laminades, fruites confitades…) sucre granulat amb unes gotes d’aigua o anís. Podem pintar-lo amb sucre invertit just abans de ficar el tortell al forn.\n16) Posem a la safata de baix del forn a 180º 3D durant 10 minuts. Després baixem a 160º uns 20 minuts més i si veiem que ja està daurat, cobrim el tortell amb paper d’alumini. Després baixem a 150º uns 10 minuts més. S’ha d’anar vigilant que no es cremi, doncs és una massa molt delicada. Quan està fet, apaguem el forn.\nHem de considerar que si li hem afegit psyllium necessitem més temps de cocció, igual que si doblem quantitats, així que s’ha de coure a baixa temperatura (160º-150º) durant més temps.\nNo convé treure’l de seguida. Anar poc a poc. El deixem mínim 10 minuts dintre, anem obrint la porta sense treure’l encara…i així, amb compte. Millor si quasi es refreda dins.\nNota: Aquest any (2016) l’he fet amb llevat sec especial per masses dolces “Saf-Instant”. Pel preferment n’he posat 1 gram. He fet el preferment, l’he tingut 3 hores a temperatura ambient pensant que el faria servir aquell mateix vespre, però veient que no em donava temps, al final l’he guardat a la nevera. A l’endemà l’he tret, i mentre es posava a temperatura ambient, he fet la massa amb 4 grams de llevat Saf-Instant enlloc del llevat fresc. També com a novetat he afegit a la massa 2 culleradetes de lecitina de soja triturades (barrejada amb els líquids). La goma xantana l’he deixat pel moment de formar el tortell, dissolta en un rajolinet d’oli, doncs diuen que actua molt millor quan s’afegeix a última hora. Un cop format, l’he pinzellat amb ou, he afegit ametlla laminada, fruita confitada i pessics de sucre humit i he tornat a pinzellar.\nL’he posat 10 minuts a 180º forn preescalfat en 3D. Després 10 minuts més a 160º. He vist que s’estava torrant massa. He cobert amb paper d’alumini i he baixat a 150 graus. Als 38 minuts totals he apagat el forn però he deixat el tortell dins del forn apagat 10 minuts més. Quan l’he tret del forn l’he pinzellat amb sucre invertit per donar-li brillantor. El resultat ha estat molt bo, molt esponjós i bon gust.\n3ª prova: He tret la massa de la nevera i he format el tortell incorporant els 2 grams de goma xantana diluides en un rajolí d’oli i amb les mans ben untades d’oli sobre una sil-pad també embadurnada. Es fa un rectangle amb la massa. Es posa aquest rectangle a un extrem de la sil-pad o del film per tenir prou espai per poder fer-lo rodolar sobre la superfície plastificada. Important també posar el xurro de massapà a un dels extrems llargs del rectangle per la mateixa raó. Amb molt de compte i ajudant-se amb el plàstic, doncs la massa és molt tova, es fa rodolar la massa embolcallant el massapà, es diposita sobre el plat de forn prèviament untat amb oli i s’allisa amb les mans. Es pinzella amb ou i es cobreix amb film transparent deixant prou espai per que s’infli i es guarda a un lloc protegit de l’aire. Jo dins del forn. S’hi ha estat quasi 3 hores i realment ha doblat el volum. Llavors l’he pinzellat amb ou i l’he decorat.\nHe escalfat el forn a 180º només a baix. He ficat el tortell abaix 170º 10 minuts, després he baixat a 160º 10 minuts més, després l’he posat en 3D a 160º 12 minuts més, en els que s’ha torrat força i l’he hagut de tapar amb abundant paper d’alumini ben agafat al motlle perquè si no l’aire del ventilat el feia volar, i finalment l’he baixat a 150 graus 12 minuts més. He apagat el forn i l’he deixat 10 minuts a dins.\nPublicat a Rebosteria, Tradicions\tmassapàreistortell\n< Previous Pastís de carbassa\nNext > Trena de brioix


Estudiants de l’ETSAB visiten el Parc Natural de Collserola – Benvinguts al Parc Natural Collserola\nEn el marc del curs ‘Caminar Barcelona’, una trentena d’estudiants de l’Escola Tècnica Superior d’Arquitectura de Barcelona (ETSAB) van visitar diferents espais de la serra per abordar l’espai de transició ciutat – Parc Natural\nLa sessió, promoguda pel Departament d’Urbanisme i Ordenació del Territori de l’Escola Tècnica Superior d’Arquitectura de Barcelona (UPC), es va realitzar el passat dimecres 19 de febrer de 2020.\nEls participants eren una trentena de estudiants de procedència ben diversa: Itàlia, França, Alemanya, països àrabs, Llatinoamèrica, Canadà, Escandinàvia i Espanya (4, dels quals 1 català). Al capdavant hi anaven els professors Ferran Sagarra i Isidre Santacreu.\nL’activitat va consistir en una passejada acompanyada per un tècnic designat pel Consorci, l’arquitecte Josep Mascaró. La visita abordà el gradient de l’espai de transició urbà – parc, que començà a l’estació superior del funicular de Vallvidrera i va baixar fins al pantà, on s’explicà la història i el funcionament antic i actual del pantà de Vallvidrera i de la mina Grott i l’evolució del territori i d’aquestes implantacions humanes que avui dia constitueixen un important patrimoni històric i arquitectònic, així com un espai de biodiversitat.\nAquest curs, que es repeteix exitosament any rere any, pretén donar a conèixer les diferents realitats que composen la ciutat de Barcelona, entre les quals hi ha el Parc Natural de Collserola, de presència significativa, com a peça estratègica de la seva infraestructura verda.\nLa visita va concloure al Centre d’Informació del Parc, on els va rebre el seu director Marià Martí, que va fer una presentació del parc i tot seguit s’encetà un col·loqui.


170 persones van cursar el 2016 formació organitzada pel Consell Comarcal – Cornudellaweb / PrioratDigital / Segle21.cat 1998-2017\nUn dels cursos oferts va ser de Primers auxilis i ús del DEA. Foto: dea.cat\nUnes 170 persones han assistit als cursos de formació per a empresaris, treballadors i aturats que el Consell Comarcal del Priorat ha organitzat al llarg del 2016. En aquest sentit, el balanç de l’any és molt positiu, ja que en els cursos duts a terme s’han cobert les places que hi havia disponibles. S’han organitzat dos cursos d’Aplicació i manipulació de productes fitosanitaris, un de Monitor de lleure, un d’Auxiliar de magatzem, un d’Operador de carretons elevadors, dos de Manipulador d’aliments, un d’anglès A2 i dos de Primers auxilis i ús del DEA (Desfibril·lador Extern Automàtic).\nAlgunes de les formacions impartides han estat finançades gràcies a la col·laboració amb altres organitzacions. És el cas dels cursos de Manipulador d’aliments i Anglès, que han estat sol·licitats a la Federació de Cooperatives Agrícoles de Catalunya (FCAC). Són cursos subvencionats que s’adrecen tant a aturats com a treballadors en actiu, i que el Consell Comarcal del Priorat vol seguir duent a terme durant aquest 2017. De fet, està previst que, en col·laboració amb la FCAC, es pugui oferir formació en àmbits com la seguretat i salut laboral, idiomes, comerç, agroalimentació i gestió econòmica i financera en turisme i hostaleria, entre altres.\nA banda dels cursos organitzats en col·laboració amb la FCAC, una altra formació que va comptar amb la implicació de tercers va ser la de Primers auxilis i ús del DEA. Un dels dos cursos que es van dur a terme va ser gratuït gràcies al suport del Proyecto Andrea, que en fomenta el coneixement entre la ciutadania.\nA l’hora de programar la formació, els tècnics del Consell Comarcal encarregats d’aquesta tasca tenen en compte les característiques del teixit productiu i econòmic del Priorat. En aquest sentit, i a fi de conèixer amb més detall les necessitats de formació i ocupació, també posen a disposició de les empreses i els particulars dues breus enquestes per recollir-ne les seves impressions. L’objectiu és que l’oferta de formació programada pel Consell Comarcal, que compta amb subvencions del Servei d’Ocupació de Catalunya (SOC) i el cofinançament del Fons Social Europeu per executar aquestes accions, s’ajusti amb més precisió a la demanda dels interessats. Les enquestes es poden consultar i respondre a l’apartat de Formació del web del Consell Comarcal del Priorat, en aquest enllaç.\nCarles X. Cabós 11 de gener de 2017 11 de febrer de 2018 Consell Comarcal Priorat, Destacat, Destacat2, economia, formació, Priorat\nSegüent Entrada següent: Falset se suma a l’Operació Escalfor d’ajuda humanitària als refugiats en camps a Grècia


Celebracions - NUI Beach Calella\nEt proposem celebrar el teu casament al NUI Beach, en un marc únic i incomparable… un casament a la platja. Imagineu-vos la cerimònia davant del mar, un ambient mediterrani fresc i distès, una celebració a la platja i una festa amb tota la diversió.\nSi això és en el que esteu pensant, no dubteu a contactar-nos i des del primer moment començarem a organitzar junts el vostre gran dia: la cerimònia, la gastronomia, la música i tots els detalls. Cada moment de la vetllada serà meticulosament pensat i estudiat per tal que el dia del vostre casament tot sigui tal i com havíeu imaginat.\nComencem a organitzar el teu casament a la platja?\nTenim el millor espai per celebrar una festa privada davant del mar i directament a la platja de Calella. Un espai que es pot adaptar a totes les vostres necessitats i gaudir d’una gran festa amb els amics o la família… una experiència per tots els sentits.\nLa nostra cuina garantitza l’èxit de qualsevol tipus d´esdeveniment ja que ens adaptem als vostres gustos: menús servits a taula, cocktails a peu dret, barbacoes vora el mar,… A més en una festa no hi pot faltar la música… Música en viu o el nostre DJ faran que t’ho passis genia mentre els nostres bartenders serveixen les copes més exclusives.\nTot al teu gust!\nCelebra reunions de treball a la platja. Et donem totes les opcions per muntar una reunió al mediterrani: Tria el format del muntatge per reunir-te amb el teu equip, tria el tipus de Coffee-Break que més s’escaigui, i fes que les reunions d’equip siguin algo diferent.\nCoffee-Breaks bàsics o ben complerts, a és de l’opció d’escollir entre varis menús per un dinar o un brunch ben complert. A més, si el que voleu es muntar un Afterwork, també tenim la opció i podem organitzar-lo perquè tot surti perfecte. I per la vostra comoditat, hi ha aparcament davant mateix del restaurant.*\nDemana’ns un pressupost sense cap compromís.\n*Parking gratuït de setembre a juny (Juliol i Agost pagament zona blava)


COSA by Petiso - 9-4-2020\nProgramació del dia 9-4-2020\nNomés a partir de la data 9-4-2020\n08:53 Planta baixa - + info\n15:55 Cuines - Mona de llimona\n16:15 Jo també em quedo a casa - #DesDeCasa\n16:30 Joc de cartes - Millor restaurant amb terrassa a Barcelona\n22:06 Primera línia - + info\nAlguns dels protagonistas del capítol d'avui: Míriam Alba, infermera de Cures Pal·liatives de l'Hospital de Terrassa. Treballa 12 hores en el torn de nit. Quan es fa de dia i ha de tornar a casa és quan li venen les preocupacions: "Costa desconnectar. Perquè a l'hospital la majoria dels pacients estan sols, no hi poden ser els seus familiars; i l'únic suport que tenen és el nostre. La veritat és que impacta una mica que estiguin tan sols, que no tinguin els familiars tan a prop i a l'equip això és el que pitjor portem". Jordi Cea, transportista de Vallbona d'Anoia. Treballa per a una empresa de bugaderia que neteja roba contaminada dels hospitals. Fa quatre viatges diaris i és conscient que la càrrega que porta és molt perillosa. Anima la gent que està confinada: "A tots els que esteu a casa, no afluixeu, continueu, dia a dia, sembla que no, però acabarem amb això. Nosaltres aquí, a peu de carrer, a peu d'hospital, lluitarem perquè això s'acabi el més ràpid possible!" Mari Carmen, educadora social de Càritas al Vallès Occidental, que atén persones sense llar. Té el telèfon actiu les 24 hores del dia i segueix l'estat de persones que són a pisos tutelats de Càritas: "L'altre dia van fer fora un home a les 10 de la nit d'un caixer. Li van dir que havia d'anar a casa seva, i ell va contestar que no en tenia, de casa, que si sortia d'aquell caixer, havia d'anar-se'n a un altre. Vaig sentir per televisió que aquesta pandèmia no entenia de classes socials. Pot ser que sí". En el programa també es recullen diversos testimonis d'agents dels Mossos d'Esquadra sobre la tasca que fan aquests dies de confinament.\n22:27 Polònia - Especial Setmana Santa\n23:00 Teatre - Maremar\nUna nena en un camp de refugiats que plora desconsoladament perquè ha perdut als seus pares es troba amb un personatge fantàstic que la consola explicant-li la història de Pèricles. Adaptació de l'obra Pèricles, Príncep de Tir de William Shakespeare A partir de la traducció de Salvador Oliva Inspirat en la música i lletres de Lluís Llach Dramatúrgia: Jofre Borràs, Joan Lluís Bozzo, Anna Rosa Cisquella, Andreu Gallén, Miquel Periel i Ariadna Peya Direcció: Joan Lluís Bozzo\n00:47 Il.luminats - Una nit al Solsonès amb Roger Mas\nEl cantautor Roger Mas i l'escriptor Jordi Lara s'extravien en la boira de la història. Vagant com dos carlins del segle XIX pels camins del Solsonès, reflexionen sobre l'art, i aquell problema insoluble que en diem "les arrels".\n22:11 Ballar - Ballar i celebrar\n22:37 El documental - Ana María Moix. Passió per la paraula\n23:34 Concerts 33 - Schubert, Simfonia 8\n23:58 Porca misèria - En què penses\n00:58 Ballar - Ballar i celebrar\n01:23 Salvatge - Salvatge\n02:25 La promesa digital - La promesa digital\n03:30 L'illa del tresor - Miguel gila\n03:59 L'illa del tresor - Ariadna Gil\n04:24 Xarxa Natura - Baish Aran\n04:29 Xarxa Natura - Guilleries\n04:34 Camins per anar a l'escola - El camí per anar a l'escola de la Cho\nLa mort de la Feng ha trasbalsat tothom, especialment el Víctor, a qui la desaparició de la seva estimada ha deixat literalment desfet. El Ricardo, conscient de la situació en què es troba, com que és el seu millor amic, l'acompanya en tot moment i no el vol deixar sol ni un minut. La Irene, també molt afectada per aquest trist episodi, li donarà un cop de mà. D'altra banda, al Faro, l'Ángela sospita que la Lucía no està tan bé com aparenta i intueix que alguna cosa no rutlla.\n06:37 Les Tres Bessones - Les Tres Bessones i el Dr. Jekyll i Mr. Hyde\n07:03 Les Tres Bessones - Les Tres Bessones i el príncep feliç\n07:28 Dinotren - El dia de l'amor\nEl dia de l'amor\nLa Tiny està trista i no sap per què. La seva germana Shiny li porta flors per animar-la una mica i així comença una cadena d'idees per anar recordant a tots els membres de la família que estimen i que són estimats. Cada un rebrà una sorpresa segons els seus gustos i necessitats i d'aquesta manera, entre tots, reforçaran la idea que la seva família és com un petit ecosistema.\n07:40 Dinotren - El Dennis ens ve a veure\n07:51 Dinotren - El Rei i la Crystal toquen al Roc Vermell\nEl Rei i la Crystal toquen al Roc Vermell\nLa mare pteranòdon va amb el Buddy i la Tiny a l'Antàrtida del Juràssic a veure els seus amics, el Rei i la Crystal Criolofosaure. Quan hi arriben, el revisor explica al Rei i la Crystal que els han convidat a actuar en un festival molt important, el de l'amfiteatre del Roc Vermell. La Crystal i el Rei decideixen que hi actuaran i, de pas, celebraran l'aniversari del dia que es van conèixer.\n08:02 El Mic i els seus amics - Jugant a fer mandonguilles\n08:30 El dia que el Henry va conèixer... - El dia que el Henry va conèixer una carta\n08:34 El dia que el Henry va conèixer... - El dia que el Henry va conèixer un panda\n08:39 El dia que el Henry va conèixer... - El dia que el Henry va conèixer un globus\n08:44 Pirata i Capitano - La corona de nacre\n08:55 Pirata i Capitano - La Calavera Rosa bis\n09:07 Pirata i Capitano - El mapa de les estrelles\n09:19 Robin Hood, el trapella de Sherwood - El rescat\n09:30 Robin Hood, el trapella de Sherwood - El molí del príncep\n09:41 Robin Hood, el trapella de Sherwood - Amb bona voluntat\n09:52 Robin Hood, el trapella de Sherwood - Un bon camp de croquet\n10:04 Info K - + info\n10:25 Els germans Kratt - Taques al desert\n10:46 Els germans Kratt - Peixos martell\n11:12 Veterinaris - + info\n11:42 Les aventures de Riff i Flat - A qui li toca netejar?\n11:54 Yakari - Els problemes del Golut\n12:06 Yakari - La set\n12:20 Robin Hood, el trapella de Sherwood - El Príncep Joan, l'heroi\n12:32 Robin Hood, el trapella de Sherwood - L'astròleg\n12:43 Robin Hood, el trapella de Sherwood - El carruatge fantasma\n12:54 Robin Hood, el trapella de Sherwood - El meu drac amorós\n13:09 En Grizzy i els Lèmmings - Lèmmings esfèrics\n13:16 En Grizzy i els Lèmmings - Trànsit aeri\n13:22 En Grizzy i els Lèmmings - Un conte de lèmmings\n13:30 En Grizzy i els Lèmmings - Lèmmings esmaixadors\n13:37 En Grizzy i els Lèmmings - Os rústic\n13:46 Les Sisters - De rebaixes amb les germanes\n13:57 Les Sisters - Nòvios i peluixos\n14:10 Les Sisters - Hipnotitzada\n14:21 Les Sisters - Els perills de l'amnèsia\n14:34 Franklin i el tresor del llac - Franklin i el tresor del llac\n15:46 Manduka - EXPERIMENT D'ALBERGÍNIA - DANI JIMÉNEZ\n16:13 Comptem amb la Paula - Reparem el robot de reparacions\n16:24 Comptem amb la Paula - Quin tacte té?\n16:33 Comptem amb la Paula - Regals no desitjats\n16:43 Comptem amb la Paula - Bona educació a taula i a l'espai\n16:52 Comptem amb la Paula - Nord, sud, est, desig!\n17:02 Una mà de contes - La meva iaia no viu sola\n17:10 Una mà de contes - La caputxeta vermella\n17:17 Una mà de contes - L'àvia Pepa i el refredat\n17:25 El Mic i els seus amics - L'ocell surt de l'ou\n17:51 Les Tres Bessones - El mag d'Oz\n18:16 Oddbods - Un amic perillós\n18:24 Oddbods - De-zee-tjades vacances\n18:32 Oddbods - Rodem al ring\n18:38 Oddbods - Dia gris\n18:45 Els germans Kratt - El misteri del rosa dels flamencs\n19:08 Els germans Kratt - L'aligot llop\n19:52 Robin Hood, el trapella de Sherwood - Lladres invisibles\n20:03 Robin Hood, el trapella de Sherwood - El cavaller del cor de pedra\n20:17 Robin Hood, el trapella de Sherwood - Jugant a bandits\n20:28 Robin Hood, el trapella de Sherwood - El rebost\n20:41 Info K - + info\n21:04 En Grizzy i els Lèmmings - Ctrl + Alt + Os\n21:11 En Grizzy i els Lèmmings - Batgrizzy\n21:19 Dinàmiks - El telescopi\n"L'experiment" d'aquest programa ens ensenyarà com construir-nos un telescopi. "La pregunta curiosa" ens explicarà per què badallem. "El repte" demana com aconseguir que 3 triangles es converteixin en 5.\n21:49 En Grizzy i els Lèmmings - Un ós rastrejador\n21:58 Programes Externs Esports - Pure Outdoor cap.30\n22:21 Programes Externs Esports - Liam Whaley, tot o res\n22:31 Making of... - Viatge al futbol\n23:04 Llegendes - Romàrio - stoixkov\nRomàrio - stoixkov\nUn programa que homenatja grans figures de l'esport Presentat i dirigit per Isabel Bosch El 33 estrena aquest dissabte, a les 19.00, "Llegendes", un programa que durant tot l'estiu recordarà de forma monogràfica grans noms de l'esport, figures com Koeman, Epi o Urdangarin que, gràcies a la seva trajectòria, han deixat empremta a Catalunya. "Llegendes", presentat i dirigit per Isabel Bosch, emetrà cada setmana un reportatge sobre una d'aquestes figures de l'esport. Seran treballs de producció pròpia que formen part de l'arxiu del Departament d'Esports de TVC i que, en la major part de casos, s'han actualitzat amb noves gravacions a per aquest espai. A més del reportatge central i en funció de la figura a qui es dediqui l'edició, "Llegendes" oferirà també entrevistes al plató amb el mateix esportista, amb persones del seu entorn o altres reportatges complementaris. "Llegendes" és un programa del Departament d'Esports, presentat i dirigit per Isabel Bosch, amb realització de Josep Centelles i producció de Pietat Gallardo.\n00:04 Quan s'apaguen els llums - Hristo Stoítxkov\n01:00 Especials Esports - 360: Refugiats al Sant Andreu\n01:05 Especials Esports - 360: Xavier Miralpeix, com superar un accident\n01:09 Ral·li - WRC Ral.li Mèxic resum final\n02:01 Supercars - Supercars: Townsville 1\n03:00 Supercars - Supercars: Townsville 2\n03:59 Supercars - Supercars: Ipswich 1\n04:58 Supercars - Supercars: Ipswich 2


La mesa li va encarregar que estudiés la queixa d'una altra membre de l'òrgan de transparència\nAntoni Bayona en una sessió del ple de control al Parlament el 2020. Toni Albir\nBarcelonaLa secretària general del Parlament, Esther Andreu, està analitzant si una queixa de l'arxivera Blanca Martínez –membre de l'òrgan de transparència de la cambra– contra l'ex lletrat major Antoni Bayona mereix activar el protocol contra l'assetjament psicològic del Parlament. És el que li va encarregar la mesa de la cambra el passat 18 de gener, després que la mateixa Andreu els traslladés que Martínez havia dimitit de l'ens a finals de novembre per "una resposta extemporània i desmesurada" de Bayona, que l'hauria apuntat "amb acusacions inconcretes però contundents de no actuar amb imparcialitat i deslleialtat" –segons l'escrit de l'arxivera avançat per Efe i El Periódico–.\nBlanca Martínez es va queixar a través d'una carta a la secretària general de l'actitud de Bayona el passat 25 de novembre en el marc d'una discussió de l'ens de transparència sobre la petició de l'ARA per conèixer els funcionaris que estaven acollits en el règim especial de les llicències per edat i les seves retribucions.\nCom que la direcció d’estudis parlamentaris -que rep les peticions de transparència- no va lliurar el sou complet dels 21 funcionaris que estaven en llicència per edat, aquest diari va interposar un recurs a l'Òrgan de Garantia del Dret d’Accés a la Informació del Parlament (OGDAIP), format per Bayona, la també lletrada Anna Casas i Martínez, que alhora forma part de la direcció d’estudis parlamentaris que es va negar a lliurar la informació. En el marc d'aquest procés, Bayona i Martínez discrepaven sobre un "punt" de la petició i, segons la queixa de l'arxivera, l'ex lletrat major va tenir una "reacció que no és pròpia de qui pertany a un organisme col·legiat, que com a tal ha de tenir com a fonaments del seu treball el debat i el consens, i que hauria de basar el seu funcionament en el respecte a les persones, les seves idees i la llibertat d'expressar-les".\nDavant de l'existència d'aquesta queixa del mes de novembre, la mesa del Parlament del passat 18 de gener va acordar: "Encarregar a la secretària general que, de conformitat amb el protocol per a la prevenció, la detecció, l'abordatge i la resolució de situacions d'assetjament psicològic, analitzi la situació que s'ha produït arran d'una queixa d'una funcionària membre de l'òrgan d'accés a la informació del Parlament". Fonts de la mesa deixen clar que no s'ha activat el protocol, ja que no s'ha presentat cap denúncia, i que encara estan a l'espera que Esther Andreu els informi si ha detectat indicis d'assetjament.\nDesprés de Martínez, que va dimitir el 25 de novembre, també va acabar plegant Bayona. El 23 de desembre va presentar un escrit de renúncia perquè no s'estaven complint, per part de l'administració parlamentària, les seves resolucions favorables a lliurar les dades sobre les retribucions dels funcionaris en llicència per edat.\nEnfrontament entre Andreu i Bayona\nLa manera com es va abordar la queixa de Martínez per part de la secretària general no va agradar a l'ex lletrat major, que aquest dimarts va enviar una carta a la mesa del Parlament criticant la seva actitud davant dels representants polítics i acusant-la de fer servir de forma parcial l'escrit de Martínez. "Considero especialment greu que la secretària general fes una lectura parcial d’aquest escrit per deduir del mateix un supòsit d’assetjament laboral imputable a la meva persona", deia Bayona, a més de retreure-li que si es tractava d'un escrit "sensible" no s'hagués esperat "dos mesos" a informar la mesa del Parlament.\nPer a l'ex lletrat major del Parlament, les afirmacions que va fer Andreu dins la mesa són "totalment improcedents i van contra les elementals normes de la funció pública que exigeixen el respecte als subordinats i dels procediments de tipus disciplinari, que es basen en la confidencialitat i la presumpció d’innocència" –va dir en la missiva que va fer arribar ahir dimarts a la mesa–. Bayona també acusava Andreu d'obstaculitzar el lliurament de dades sobre les llicències per edat, avalant les respostes que havia donat la direcció d'estudis parlamentaris.\nLa secretària general no va trigar a respondre a l'ex lletrat major, responsabilitzant-lo del "bloqueig" de l'òrgan de transparència del Parlament. En un comunicat dimarts al vespre deia: "El lletrat es posa en una posició de superioritat jurídica i moral, considerant-se en possessió de la veritat, sense acceptar les diverses interpretacions que poden contenir els textos de naturalesa jurídica, i no assumint cap mena d’implicació en el bloqueig de l'OGDAIP (...) per l’actitud i el comportament del lletrat vers una altra membre d’aquest òrgan". El desenllaç d'aquest cas també serà una altra derivada de l'escàndol sobre les llicències per edat.


Cada 7 de gener se celebra a la Catedral de Barcelona el dia de Sant Ramon de Penyafort, patró dels advocats catalans, ja que és precisament a la Catedral on es custodia la tomba del Sant. En ella hi participa l' Associació d'Amics i Devots de Sant Ramon de Penyafort.\nSant Ramon de Penyafort va néxier a Santa Margarida i els Monjos, en el castell de Penyafort. Fou alumne de l'escola de la Catedral de Barcelona, i després entrà en els dominics. Estudià lleis a la universitat de Bolonya. També va ser conseller i confessor del Papa de Roma, així com dels reis, i especialment de Jaume I de Catalunya i Aragó. Va ser l’autor d’obres sobre la confessió i el matrimoni, com la Summa paenitentiae i la Summa matrimonii.\nSant Ramon de Penyafort es va retirar al convent de Santa Caterina de Barcelona, on va morir l’any 1275. Va ser canonitzat el 29 d’abril de 1601 a Roma pel Papa Climent VIII. Se li atribueixen fets extraordinaris, com ara la llegenda de la navegació per mar de Sóller a Barcelona sobre el seu propi mantell.\nL’any 1835 el convent de Santa Caterina estava pràcticament abandonat, per aquest motiu la tomba de Sant Ramon de Penyafort va ser traslladada a la Catedral de Barcelona.


El festival de cinema francès Ohlalà s'ajorna a l'octubre\nA causa del coronavirus, l'organització ha decidit ajornar-lo i celebrar-lo entre l'1 i el 10 d'octubre\nEl festival de cinema francès Ohlalà, que s’havia de celebrar entre el 12 i 21 de març a l’Institut Français de Barcelona, s’ha ajornat a l’octubre a causa del coronavirus.\nEn un comunicat, l’organització ha explicat que a causa de la crisi sanitària i seguint les mesures preventives de les autoritats -que impedeixen la celebració d’esdeveniments superiors a 1.000 persones i que limiten l’accés als actes socials a un terç del seu aforament- ha decidit posposar-lo.\nAixí, segons les previsions, se celebrarà entre l’1 i el 10 d’octubre.\nAquesta tercera edició del festival tenia prevista la projectació de pel·lícules i documentals inèdits en llengua francesa i subtitulats en català o castellà. Per a la jornada inaugural del 12 de març, s’havia triat la pel·lícula La Belle Époque de Nicolas Bedos, interpretada per Daniel Auteuil i Guillaume Canet.\nEntre els objectius principals del festival hi ha la intenció d’establir ponts entre llengües i indrets i donar a conèixer el cinema en llengua francesa, tot això amb l’objectiu de superar el nombre d’entrades aconseguit en les dues edicions anteriors, per això havien apostat per una programació més extensa que arriba als 23 títols.


A cau d'orella...: Jo no t'espero\nAmb tots els meus respectes, que no sé si es mereixen, però...\nDe joanfer a les 0:32:00\nEtiquetes de comentaris: actualitat, crítica, religió\nJo tampoc, joanfer!\nPerò a tu sí, eh?\n7 de novembre de 2010 a les 0:56\nI bé que fas.\n7 de novembre de 2010 a les 1:03\nTranquil que ja no cal que l'esperis o el deixis d'esperar, ja és aquí.\n7 de novembre de 2010 a les 3:22\nM'agrada el teu post, perquè encara que jo tampoc l'espero, m'agrada el respecte, tan si és merescut com si no. :) Ja és aquí i en peu de "discussió" (per no dir querra, amb els laics.\n7 de novembre de 2010 a les 9:02\nJo també valoro sobretot el respecte: amb respecte es pot dir tot el que se sent sigui a favor o en contra.\n7 de novembre de 2010 a les 9:54\nAmen! qui espera es desespera\n7 de novembre de 2010 a les 12:34\nYo tampoc Joanfer. Jo el que si espero és que un dia arribi la pau i la igualtat i la dignitat, espero que termini la fam i la intolerancia.\n7 de novembre de 2010 a les 13:00\nJo només esperava que, en nom del respecte, no haguessin muntat tot aquest ciri els de la secta. M'agradaria saber quina cobertura tindria per TV3 si vingués l'imam de la Meca o el líder de la Moon. Perquè ja que sembla que ens toca pagar el beure a tots, que sigui una ronda general i només als de la taula del fons a la dreta.\n7 de novembre de 2010 a les 15:47\nEn un primer moment em generava indiferència però després de la burrada que va ahir m'he indignat de mala manera. Per a dir collonades, que es quedi a casa.\n7 de novembre de 2010 a les 17:08\nni l'espero, ni me'l crec i que faci el que vulgui, però amb els seus diners..\n7 de novembre de 2010 a les 20:53\nJo tampoc el vaig esperar...\n9 de novembre de 2010 a les 12:39\nJo Tampoc, m'enerva aquest tema, intolerable espectacle.\n11 de novembre de 2010 a les 21:54\nMoltes gràcies a tots i totes pels vostres comentaris. Ja fa una setmana que el circ va acabar i la història encara cueja. Què trist tot plegat...\n16 de novembre de 2010 a les 12:50


La JLF es reuneix per activar el món faller d’Alginet – La Veu d'Alginet\nLa JLF es reuneix per activar el món faller d’Alginet\nAhir dilluns de vesprada es van reunir la JLF a la Casa de Cultura. L’objectiu d’aquesta reunió, era tornar a activar el motor del món faller.\nTal com comentava el president de la JLF, Adrián Bejerano “després de mesos de no poder celebrar cap acte per les restriccions de la pandèmia i de les vacances d’estiu volem vore com activar de nou el món faller a Alginet”.\nUn encontre que des de la Junta es va qualificar de molt positiu, ja que, “els membres de JLF de les distintes comissions han aportat diferents propostes per poder donar suport a les 6 comissions del poble i per poder celebrar un possible mig any, reinventant-se i adaptant-se a les mesures vigents”, explicava Bejerano.\nLa pròxima setmana tindrà lloc una reunió amb els presidents/es de les 6 falles amb l’objectiu d’informar els presidents i presidentes de les 6 comissions i a la regidora de festes de les decisions presses per la JLF.\nEl president de la JLF comentava que “tots junts volem projectar els actes i el programa anual fins a la celebració de les falles a març, mirant pel compliment de les normes sanitàries i pel bé dels nostres veïns i veïnes”.\nBejerano concloïa comentant que “com cita la Fallera Major de València, Consuelo Llobell: “Ens hem acostumat a adaptar-nos a la situació i les Falles també s’havien d’adaptar”, perquè ara és moment d’adaptar-se totes aquelles localitats que per diferents motius van decidir no celebrar les falles en setembre. Així que encenem la metxa cap a març”.


La Fundación Mapfre li treu la pols a la tècnica del pastel\nLa Fundación Mapfre li treu la pols a la tècnica…\nA la Casa Garriga Nogués de Barcelona es pot veure una exposició de 96 obres que mostren la diversitat d’una tècnica encara viva\nDetall del quadre 'Interior de bosc', de William Degouve de Nuncques. Pastel sobre paper. 1894. Musée de l'École de Nancy.\nPublicat per\tLlegir en cas d’incendi\t19/10/2019\nEl més habitual quan un pensa en la tècnica del pastel en art és que vinguin a la ment obres en tons pàl·lids i associades a determinats moviments artístics dels segles XVIII i XIX. D’alguna manera, és bastant conegut que existeix aquesta tècnica, però no ho és tant el seu abast. En aquest sentit, m’he d’incloure entre els humils ignorants que van anar a l’exposició de la Fundación Mapfre, titulada Tocar el color, sense tenir gaire clar què em trobaria. En cabar la visita reconec que em vaig adonar que el meu coneixement del pastel era més aviat nul. Un Picasso fet amb la tècnica del pastel? Un Miró? Un Severini? Obra dels anys vuitanta del segle XX? És clar, una tècnica és una tècnica, i, com qualsevol altra, ha tingut els seus moments de glòria i els seus moments d’oblit, però una vegada nascuda, qualsevol la pot recuperar. Si no, no romandria oberta La Maison du Pastel de París, negoci fundat el 1720 on es pot comprar el material necessari per crear amb pastel.\nEl que proposa la Fundación Mapfre és un recorregut per 96 obres de 68 artistes organitzades en deu seccions que abraça un període de temps que va des del segle XVIII fins al XX. El pastel era una tècnica menor en el segle XVIII en comparació amb la pintura a l’oli, per la seva fragilitat, el seu encasellament en el gènere del retrat i el fet que sovint s’associés a un art femení. També solia utilitzar-se per fer esbossos, cosa que ho confia amb les arts gràfiques. El pastel se situava així en una tècnica superior al dibuix però inferior a la pintura. Ara bé, aquesta visió va canviar durant el segle XIX, quan el pastel va guanyar autonomia i respecte. I és precisament en aquesta mena de renaixement on comença l’exposició de la Mapfre, amb obres d’Edgar Degas, Odilon Redon o Eugène Boudin, entre altres.\nNomés entrar en la primera secció, ja tenim un repte. Entendre que el pastel no és patrimoni exclusiu d’una època. En la mateixa sala tenim una obra en gran format de Charles-Laurent Maréchal (1801-1887), Cristòfol Colom mort en la seva presó, que és tota una declaració d’intencions: l’artista volia provocar atorgant una dignitat al pastel que era pròpia de la pintura a l’oli, i això es veu en la mida de l’obra, la temàtica i l’ús dels colors. Ben a prop, una altra peça, aquesta de Jean Hélion (1904-1987), que el 1980 va pintar un Autorretrat, utilitzant, en part, aquesta tècnica com una reivindicació nostàlgica del pastel. Dos exercicis artístics, doncs, que reclamen la seva atenció en dues èpoques diferents. En la resta de la sala, retrats de diversos formats i altres escenes, com La serenata de Jules Chéret (1836-1932), que demostren la diversitat temàtica que va enriquir aquesta tècnica.\nAl llarg del recorregut, el visitant podrà reflexionar sobre altres qüestions, com el fet que aquest fos considerat un art femení, en part degut a la producció de diverses artistes que s’hi exposen, com Louise De Hem (1866-1922), Mary Cassatt (1844-1926) o Berthe Art (1857-1934). El fet que a la Casa Garriga Nogués es puguin veure obres de Picasso, Miró o Severini (una de les banderes del moviment futurista) mostra també aquesta transversalitat d’un art que gairebé sempre ha viscut entre ombres. Per cert, val la pena aturar-se una bona estona davant del quadre de Severini (1883-1966), Retrat de la senyora M.S., i també davant les tres peces del belga William Degouve de Nuncques (1867-1935) que es poden trobar a la secció dels «enigmes simbolistes», espai dedicat a aquells artistes que apreciaven els ambients foscos i propicis al misteri. Aquestes obres, una de les quals (La cova del Drac) va ser comprada per Santiago Rusiñol, mostren paisatges nocturns mancats de tota presència humana per tal de destacar el seu caràcter silenciós i enigmàtic. I, és clar, això amb la mateixa tècnica amb la qual Renoir va pintar l’escena familiar La nena de la poma o Gabrielle, Jean Renoir i una nena, Degas Cavalls de curses en un paisatge i Boudin els seus Núvols blancs, cel blau.\nTocar el color / Fundación Mapfre (Diputació, 250) / Fins el 5 de gener de 2020 / www.fundacionmapfre.org\nExposicionsFundación MAPFREManel Haro\nPublicat per\tLlegir en cas d’incendi\t- Oct 18, 2019\n× 1 = sis\nDe sobte, passen els dies\nUn amor que ho trasbalsa tot\nPassar comptes amb aquella crueltat adolescent\nSans Soleil Ediciones publica un volum que recull els textos que el director d’’El cuirassat Potemkin’ va dedicar al pintor nascut a Creta. ...


RESPONEM AL NEXT GENERATION EU\n2 de novembre de 2020 27 de gener de 2021 0\n750.000 milions d’euros per a qui? per què? … i què volem fer juntes?\nResponem al #NextGenerationEU. Guarda’t les dates!\nOrganitzem aquest CICLE format per un webinar i una formació de formadores. Apunta’t!\nL’emergència sanitària ha accelerat la crisi econòmica que s’estava gestant de fons. Sense haver tingut temps de recuperar-nos del 2008, la pandèmia està impactant fortament en els col·lectius més vulnerables però acabarà per afectar-nos a totes.\nMalgrat les institucions públiques estan fent un esforç pressupostari, aquest torna a anar dirigit a reflotar i apuntalar les elits econòmiques i financeres, i no contribueix decididament a una veritable transformació ecosocial i feminista de l’economia.\nAra mateix, l’instrument estrella és el NextGenerationEU, dotat amb 750.000 milions d’euros, que vol contribuir tant al Pacte Verd Europeu com a l’Agenda 2030. Per tal d’accedir a aquests fons, els estats han de presentar un pla nacional de recuperació i resiliència. L’Estat espanyol vol aconseguir 72.000 milions només en subvencions, per això el passat 7 d’octubre va presentar el primer document pel Mecanisme per la Recuperació i la Resiliència: “España puede. Plan de recuperación, transformación y resiliencia”. Però també han sortit plans de Catalunya i d’altres comunitats autònomes, i de grans empreses com Endesa, Petronos, Iberdrola o Inditex que volen aprofitar la pluja de milions per fer-se un rentat de cara verd.\nEncara hi ha molta incertesa sobre el procés de selecció dels projectes però els tempos són molt curts. El 30 d’abril de 2021 es tanquen les propostes nacionals i en poc més de 2 mesos en pot resoldre el finançament.\nEl volum de diners mobilitzat és sense precedents, igual que el rentat de cara verd que es voldrà fer a una gran part dels projectes. És per això que des de l’ODG, Ecologistes en Acció, OMAL i altres moviments socials pensem que és un moment clau per formar-nos per entendre la conjuntura actual i per fer incidència. Ara més que mai és necessària la intervenció de les persones que creuen en la necessària i inajornable transició ecosocial.\nEmès pel canal de Youtube de l’ODG, ja disponible online:\nPodeu accedir a la presentació del Luca aquí i a la presentació de la Nicola aquí.\nFormació temàtica amb eines d’incidència i creativitat per donar respostes des de la societat civil organitzada.\nQuè va passar l’any 2008? Com es va originar la crisi? Quina va ser la resposta de les institucions? Què va suposar l’endeutament i les mesures d’austeritat a Europa i el Sud Global? Quina part de la història s’està tornant a repetir i quina és substancialment diferent? Què pot suposar un instrument com el NextGenerationEU? Què hi podem perdre i què hi podem guanyar?\nQuè són i què comporten? Quin és el seu procés d’aprovació? Quines finestres hi ha d’incidència?\nPodeu accedir a la presentació aquí.\nSessió 3. Sessió autogestionada: respostes des de la societat organitzada // Dissabte 21 de novembre, 10h a 13h\nPodem fer incidència amb arguments complexos? Com podem fer més accions de formació? Debat obert entre les participants per fer pluja d’idees i pensar les properes passes.\n#Retrobemnos el 16, 17 i 18 d’octubre\n“Cures mercantilitzades” denuncia la privatització del sistema de salut a Europa\nMartaPerez 18 de gener de 2022 18 de gener de 2022


Transgressions Territorials i Internacionals: de juny 2015\nPublicado por Sara Vilà Galán en 9:36\nAvui m'he llevat a les 6:45 amb una son infernal, sonambulitzada cap a la dutxa amb els ulls mig tancats encara... Mentre feia la bossa per fer nit a Barcelona m'he begut el café bullint i m'he escaldat la llengua, li he posat menjar al gat que em mirava de reüll acusant-me -ja em tornes a deixar sol altra vegada-. Amb els cabells molls cap a l'estació de tren he agafat l'Avant de les 8:00, a aquella hora ja estàvem per sobre dels 25 graus.\nDe camí llegint premsa local i nacional per estar al dia me n'adono que els diaris minven al mateix temps que minva el temps restant per fer vacances. Durant el camí dos trucades i 20 whatsaps i obro l'ordinador per consultar uns emails d'urgència. Sóc esclava de la tecnología per treballar i socialitzar-me.\nArribo a Sants i de Sants rodalies fins Arc de Triomf, esmorzar a la cafetería del Parlament (café, entrepà i fruita per mig matí 2,87€), avui a la taula del costat hi tenia els del PSC i m'han fet la típica broma de que "si vull seure amb ells sóc benvinguda a can PSC" (és una broma que fem sovint a parlamentaris d'altres formacions, insinuant que el transfuguisme cap al propi grup sempre és benvingut, altra cosa és que se'n vagi un dels teus, òbviament).\nA les 10:00h comença sessió de control al Parlament (nada nuevo bajo el sol), les preguntes dels diputats i les respostes de govern després de 2 anys i 8 mesos de legislatura són del tot previsibles, els periodistes badallen i badalla algun diputat tapant-se la boca discretament, en Mas-Colell s'adorm sense discreció. Podria fins i tot endevinar les respostes i qui les formula pel to i per les expressions de tertulià de TV. Tot i que el ritme parlamentari de plens i comissions ha augmentat consideramblement perquè es vol molt peix al cove abans d'acabar legislatura, l'ambient del Parlament és de legislatura esgotada, de "res a fer", pot ser no val la pena presentar gaires més propostes perquè o bé ens ho tomben o no hi ha temps de tractar-les en comissions però això no evita que el pes de la responsabilitat em caigui a sobre, com em cau a sobre el sostre d'aquest palau borbònic, valgui la metàfora sobiranista.\nEls ciutadans a fora estan neguitosos perquè no hi ha acords sobre el tema nacional, ni respostes que solucionin la vida de la gent que pateix, i passen els dies... i cada dia ens deixem un ciutadà de més pel camí. Pot ser ja n'hi ha prou d'això, ja fa massa dies que dura la broma no?, és o no és l'hora del canvi?, hem d'anar juntes? No ho sé, sé que hem d'esforçar-nos per fer un gir a aquestes insitucions opaques, previsibles i endogàmiques amb poc lloc per a la improvisació i per la creativitat individual.\nLa legislatura que ve ha de ser la legislatura de la gent sens dubte, aquí encara hi ha massa diputat i diputada de família influent i benestant lligada al poder empresarial que bloqueja els interessos de la gent normal com tu i com jo, els interessos del territori. Jo que sóc filla d'un poble desconegut com Rosselló, qui m'ho havia de dir que faria cap al Parlament, per què no ho pots fer tu?\nA dins a l'hemicicle m'hi ofego, m'hi falta l'aire, m'hi falta gent com tu per obrir finestres i començar a ventilar el Palau, aquí hi falta il.lusió i ganes de treballar per les persones normals amb problemes reals, vens o què?\nPublicado por Sara Vilà Galán en 4:19\nEtiquetas: democràcia, desafecció, Parlament de Catalunya, partitocràcia